钦定古今图书集成/明伦汇编/闺媛典/第336卷 > 李玉英
## 钦定古今图书集成/明伦汇编/闺媛典/第336卷 > 李玉英

按《列朝诗集》：玉英，锦衣千户李雄女也。父死，弟承祖
幼。继母焦氏有子，谋夺其荫，毒杀承祖，出其妹桂英，
而诬玉英以奸，指所作《送春别燕》诗为证，论死。玉英
上疏奏辨，世宗察其冤，事得白。《送春诗》曰：“柴扉寂寞
掩残春，满地榆钱不疗贫。云鬓霓裳半泥土，野花何
事独撩人。”《别燕诗》云：“新巢泥落旧巢攲，尘半疏帘欲”
卷迟。愁对呢喃终一别，画堂犹是主人非。